open-index/open-wikipedia-markdown huggingface dataset:
Kalle og englene

***Kalle og englene*** er en norsk drama- og familiefilm fra 1993 i regi av Ole Bjørn Salvesen. I rollene ses blant andre Tom Bech Letessier, Karl Sundby og Helge Jordal.

Innspillingen fant sted i Jomfruland utenfor Kragerø og på Tromøya utenfor Arendal.

Filmen ble i 1993 belønnet med de nordiske filminstituttenes pris for beste barnefilm og i 1994 med en pris under en festival i Poznań. I 1995 ble den nominert til en Guldbagge i kategorien beste film.

## Handling
Kalle er en åtte år gammel gutt, som bor med sine foreldre og sin eldre bror i en norsk by. Under en flytur omkommer Kalles pappa og Kalles farmor beretter da om englene som kommer for å hente pappaen og føre ham til himmelen.

## Rolleliste
*Tom Bech Letessier – Kalle
*Karl Sundby – Engelen Mikael
*Helge Jordal – Pappa
*Unni Kristin Skagestad – Mamma
*Petter Width Kristiansen – Johnny
*Margreth Weivers – Farmor
*Lothar Lindtner – Farfar
*Camilla Martens – Mona
*Live Nelvik – Maria
*Ingar Helge Gimle – Jakobsen
*Geo von Krogh - Doktor Thorvaldsen
*Sverre Hansen – Erkeengel 1
*Kjell Stormoen – Erkeengel 2

## Referanser


## Eksterne lenker
*
Seifeddine Mejri

**Seifeddine Mejri** (født 1996) er en tunisisk friidrettsutøver som konkurrerer i stavsprang. Han gull fra Juniorafrikamesterskapet i friidrett 2015 som fremste internasjonale meritt.

## Idrettskarriere
Mejri deltok ved det arabiske ungdomsmesterskapet i friidrett 2013 i Kairo, der han vant stavsprang med 4,20 meter som beste hopp.

I 2015 vant han også stavhopp ved Juniorafrikamesterskapet i friidrett 2015, der han hoppet 4,80 meter, 40 cm bak sin egen personlige rekord. Ved det nigerianske juniormesterskapet i friidrett i juli satte han ny nasjonal juniorrekord, med 5,00 meter.

## Referanser


## Eksterne lenker
Thankgod Igube

**Thankgod Igube** (født 11. november 1998) er en nigeriansk friidrettsutøver som konkurrerer i sprintløp. Han gull på 4 x 100 meter stafett fra Juniorafrikamesterskapet i friidrett 2015 som fremste internasjonale meritt.

## Idrettskarriere
Ved Juniorafrikamesterskapet i friidrett 2015 vant Nigeria gull på 4 x 100 meter stafett, der Igube løp sammen med Victor Peka, Chuwudi Olisakwe og Divine Oduduru. 

## Referanser


## Eksterne lenker
* 
*  Profil hos All-Athletics
Rara nasjonalpark

**Rara nasjonalpark** er et nasjonalpark i Himalaya i Nepal som ble etablert i 1976. Parken er Nepals minste og utgjør 106 kvadratkilometer i de to distriktene Mugu og Jumla. I nasjonalparken ligger innsjøen Rara, som ligger 2 990 meter over havet parken ble dannet for å beskytte den unike flora og fauna i området.
Parken ligger i høyder mellom 2 800 og 4 039 meter over havet, og er omgitt av Chuchemara Peak, på sydsiden av Rara Lake, og fjelltoppene  Ruma Kand og Malika Kand i nord. Rara Lake er den største ferskvannskilden i Nepal med et areal på 10,8 km² og en største dybde på 167 meter. Innsjøen er oval, 5 kilometer lang og 3 kilometer bred. Den har utløp i Mugu-Karnali-elven, via Nijar Khola.

Rara National Park administreres av Department of National Parks and Wildlife Conservation and protected med assistanse fra militæret i Nepal.

## Klima
Om vinteren faller temperaturen i nasjonalparken til under frysepunktetet, og flere fjelloverganger blir blokkert av snø. Somrene er varme og i monsunsesongen fra juni til august er det vanskelig å ta seg frem til parken.

## Vegetasjon
Det finnes over tusen ulike tresorter og plantearter i parken, blant andre rhododendron, furu, edelgran brun eik, bjørk. I høyder lavere enn 3 200 meter, består vegetasjonen i hovedsak av tårefuru (*Pinus excelsa*), rhododendron (*Rhododendron arboretum*), himalayafuru, svarteiner og  himalayasypress. I høyder over 3 200 meter består vegetasjonen av tett skog med en blanding av edelgran, gran og furu.

## Fauna
I parken er det oppdaget 51 pattedyrarter , 241 fuglearter, to reptil- og amfibiearterer og tre fiskearter. Blant disse er moskushjorter, rød panda, snøleopard, kragebjørn, indisk leopard, sjakaler, ville geiter, villsvin, otter, asiatisk villhund, aper og  rhesusape.

Av de 241 fugleartene er det 49 arter som bare holder til i våtmare
ker. Sothøneer oppholder seg ofte i innsjøen i løpet av vinteren. Toppdykker og svarthalset lappedykker, rødhodet taffeland, stokkand, krikkand og laksand er vanlig.

I Lake Rara ble det i 1979 oppdaget tre arter snøørret, som ble beskrevet som nye arter som ikke er funnet noe annet sted: Nepalsk snøørret (Schizothorax nepalensis), rara snøørret (Schizothorax raraensis) og *Schizothorax macrophthalmus*. I 1979 ble det også observert tre nye arter av frosker som ikke er funnet andre steder.

## Turisme
Turister og besøkende kan nå Rana nasjonalpark etter en tre dagers fottur fra Jumla eller Kolti. En alternativ rute er en ti dagers fottur fra Surkhet. Innsjøen i parken har under 200 besøkende turister årlig.

## Referanser
Svenska Dynamiska Sportskytteförbundet

**Svenska Dynamiska Sportskytteförbundet** (**SDSA**) er det svenske forbundet for dynamisk sportsskyting under International Practical Shooting Confederation.

## Se også
* Liste over skytterorganisasjoner
* Dansk Sportsskytte Forbund
* Dynamisk Sportsskyting Norge

### Andre skytterforbund i Sverige
* Svenska Jägareförbundet (SJF)
* Svenska Pistolskytteförbundet (SPSF)
* Svenska Skidskyttedförbundet (SSF)http://www.skidskytte.se/
* Svenska Skyttesportförbundet (SvSF), sammenslåing av tidligere Svenska Sportskytteförbundet (SSF), Frivilliga skytterörelsen (FSR) og *Skytterörelsens Ungdomsorganisation* (Skytte UO)
* Svenska Svartkruts Skytte Federationen (SSSF)http://sssf.net/
* Svenska Westernskytteförbundet (SWSF)https://www.swsf.se/

## Referanser


## Eksterne lenker
* Offisiell hjemmeside for Svenska Dynamiska Sportskytteförbundet
* Offisiell Facebook-side for Svenska Dynamiska Sportskytteförbundet
Bilia (selskap)

**Bilia AB** er Nordens største bilforhandlergruppe og har virksomheter i Norge, Sverige og Tyskland.

## Norge
I Norge har Bilia salgsansvaret og serviceansvar for BMW, MINI, Lexus, Volvo og Toyota. Bilia utfører også service på Mini ved anleggene i Drammen og på Skøyen.

Bilia Personbil as er lokalisert i Oslo, Akershus, Buskerud, Hedmark, Oppland, Vestfold, Telemark og Trøndelag.

### Historie
Det som i dag er Bilia Personbil as ble grunnlagt av John Erik Isberg. Han flyttet i tenårene fra Sverige til Norge og sin karrière i bilbransjen som sjåfør og mekaniker. Han var i tillegg aktiv i motorsport og kom etterhvert i kontakt med Volvo. Dette resulterte i at han i 1933 fikk forhandleravtale i Oslo. Bilia har siden den gang vært forhandler av Volvo.

I mange år var Bilia Personbil as kjent som Isberg's Personbil as. 
* 2006: Bilia Personbil as overtok Tronrud Bil.
* 2008: Bilia Personbil as overtok BilForum.
* 2012: Bilia Personbil as overtok Stenshagen Bil Oslo og Kongsvinger.
* 2014: Bilia Personbil as solgte avdelingen på Forus.
* 2015: Bilia Personbil as overtok samtlige aksjer i Toyota Hell Bil AS og Toyota Horten Tønsberg. De to selskapene heter nå Toyota Bilia.

## Galleri

Fil:2020-08 Bilia i Kabelgata -35.jpg|Bilias verksted i Kabelgata på Økern i Oslo 


## Referanser


## Eksterne lenker
* Hjemmeside
* Bilia Sverige
* Bilia AB - Investor relations
Anton Johan Holmboe

**Anton Johan Holmboe** (født 3. juni 1836 på Tromsø, død 3. mars 1920 i Kristiania) var en norsk kjøpmann og ordfører i Vardø.

Holmboe etablerte virksomhet i Vardø, og var byens nest største kjøpmann, og en initiativsrik foregangsmann i Finnmark. Holmboes forretninger omfattet innkjøp og eksport av fisk, handel med blant annet kull, trelast, never, salt og høy, og agentur innen brann- og sjøforsikring.

I en periode på syv år, fra 1861 til 1866, var han Vardøs ordfører.
Han var også kommunestyrerepresentant i mange år, hadde dessuten flere verv innen kommunale kommisjoner, og var formann i handelsforeningen og i to tiår sparebankdirektør i Vardø.
Fra 1880 var Holmboe dansk visekonsul, og fra 1881 tysk konsul.

## Referanser
Ole Bjørn Salvesen

**Ole Bjørn Salvesen** (født 15. desember 1948) er en norsk filmregissør.

Salvesen studerte filmregi på Dramatiska institutet i Stockholm. Han regisserte flere kortfilmer innen han i 1993 langfilmsdebuterte med *[[Kalle og englene]]*. Filmen ble tildelt de nordiske filminstituttenes pris for beste barnefilm under en festival i Lübeck i 1993 og ble nominert til en Guldbagge i 1995 i kategorien beste film.

## Filmografi
* 1993: *[[Kalle og englene]]*

## Referanser


## Eksterne lenker
*
Gilson (Illinois)

**Gilson** er et kommunefritt område i Knox County, Illinois. Det hadde 190 innbyggere i 2010.

Området ligger sørøst for Galesburg. BNSF Railway har en jernbane i Gilson.

## Referanser


## Eksterne lenker
*
Poulssonhamaren

**Poulssonhamaren** er et fjell i Heimefrontfjella i Dronning Maud Land. Det ligger i lengst sørvest i Skjønsbergskarvet og høyeste punkt måler 2660 moh.

Området ble observert og fotografert fra fly under Maudheimekspedisjonen i januar 1952. Fjelltoppen er navngitt etter brødrene Erik T. Poulsson (1897–1978) og Leif T. Poulsson (1898–), begge ledende motstandsfolk under andre verdenskrig.

## Se også
*Liste over fjell i Dronning Maud Land

## Referanser




## Eksterne lenker
*
Signe Hofgaard

**Signe Hofgaard** (1901–1998) var en norsk danser, koreograf og pedagog. Hun ble utdannet hos Jaques-Dalcroze, Kurt Jooss og Inga Jacobi. Hofgaard debuterte med egne komposisjoner i Oslo i 1925. Hun hadde koreografiske oppgaver på teatrene, blant annet Pär Lagerkvists *Bödeln* på Nationaltheatret i 1935. Hofgaard danset *Sagnfortelleren* i Gerd Kjølaas' *Mot Ballade* i 1945. Hun var medlem av rådet for Den Norske Opera 1958–1963.

Signe Hofgaard var gift med billedkunstneren Vilhelm Tveteraas. De var svigerforeldrene til Jens Bjørneboe.

## Referanser


## Eksterne lenker
*
Saalekreis

**Saalekreis** er en landkrets i den tyske delstaten Sachsen-Anhalt. Kretsen ble etablert i 2007 ved en sammenslåing av Saalkreis og Landkreis Merseburg-Querfurt. Merseburg er landkretsens største by.

## Geografi
Landkretsen består av 14 selvstendige kommuner og en forbundskommune.
# Bad Dürrenberg
# Bad Lauchstädt, Goethestadt
# Braunsbedra
# Kabelsketal
# Landsberg
# Leuna
# Merseburg
# Mücheln (Geiseltal)
# Petersberg
# Querfurt
# Salzatal
# Schkopau
# Teuschenthal
# Wettin-Löbejün
# Forbundskommunen (Verbandsgemeinde) Weida-Land
## Barnstädt
## Farnstädt
## Nemsdorf-Göhrendorf
## Obhausen
## Schraplau
## Steigra
Saalekreis omkranser den kretsfrie byen Halle (Saale).

## Referanser


## Eksterne lenker
*
Kolti

**Kolti** er en landsby i Bajura-distriktet i Seti nordvest i Nepal. Ved folketellingen i 1991 hadde landsbyen 4&nbsp;530 innbyggere og 850 boliger.

## Referanser
Robinsons kartprojeksjon

**Robinsons kartprojeksjon** er en kartprojeksjon som viser hele Jorden. Den ble lagd for å vise hele verdensbildet på en gang, med så lite praktisk forvrengning som mulig.

Robinsons kartprojeksjon ble designet av Arthur H. Robinson i 1963 som en respons til Rand McNally, som nå bruker kartet som et av sine kart. Robinson ga ut detaljene rundt projeksjonens konstruksjon i 1974. National Geographic Society (NGS) begynte å bruke projeksjonen for generelt bruk i 1988, og erstattet da Van der Grinten projection. I 1998 forlot NGS Robinsons projeksjon, som da ble erstattet av Winkel tripel projection, siden den forvrenger landmassene mindre ved polene.

## Egenskaper
Robinsons kartprojeksjon er ikke konform og viser ikke områder med lik størrelse, den sikter heller for å være et kompromisskart. Skaperen av kartprojeksjonen mente at dette ville få kartet til å se bedre ut som en helhet.

Kartprojeksjonen forvrenger polområdene strekt, men blir forvrengingen blir raskt ganske moderat så snart som man beveger seg vekk fra polområdene.

## Referanser
Jaque

**Jaque** kan vise til:

*''Jaque'' (tidsskrift), spansk sjakktidsskrift
*Jaqueline Carvalho, brasiliansk volleyballspiller
Captain Phasma

**Captain Phasma** er en fiktiv stormtrooperkaptein i Star Wars-universet. Phasma er portrettert av Gwendoline Christie og dukket opp for første gang i filmen *[[Star Wars Episode VII: The Force Awakens|Star Wars: The Force Awakens]]*. Christie bekreftet at Phasma kommer til å dukke opp i den først kommende Star Wars filmen etter *The Force Awakens*.

## Design
Karakterens armeringsdesign ble utviklet av kostyme designer Michael Kaplan, og var egentlig ment som et mulig design for Kylo Ren. Istedenfor inspirerte det J. J. Abrams til å lage en ny karakter. Navnet til karakteren er inspirert av skrekkfilmen *[[Phantasm (film)|Phantasm]]* fra 1979. Phasma var egentlig ikke mente å være kvinne, men ble endret i løpet av ansettelsen av skuespillere. 3 uker før filmingen begynte ble det bestemt at karakteren skulle være kvinne. Skuespiller Gwendoline Christie ble først offisielt bekreftet som Captain Phasma den 4. mai 2015 i et *[[Vanity Fair]]* magasin.

## Karakter
Captain Phasma er kommandør og en ledende skikkelse innen First Order sammen med Kylo Ren og General Hux. Christie sammenlignet Phasma med Boba Fett i den sammenheng at begge karakterene "er ofte i bakgrunnen hvor handlingen skjer", men har fortsatt "stor innvirkning".

## Referanser


## Eksterne lenker
* Captain Phasma 
*
Terje Hartviksen

**Terje Hartviksen** (født 1950) er en norsk skuespiller, regissør, teatersjef og dramatiker.

Han vokste opp i Nord-Norge, hovedsakelig i Narvik. Hartviksen er utdannet ved Statens Teaterskole i Oslo. Han har spilt nærmere hundre roller ved flere teaterinstitusjoner, i radio, på film og på TV, og har hatt regi på mer enn 50 teaterproduksjoner ved profesjonelle teatre i inn- og utland. Fra 1975 var han skuespiller ved Teatret Vårt i Molde, regionteatret i Møre og Romsdal. Hartviksen medvirket i en lang rekke av teaterets oppsetninger. Han var teatersjef for Teater Ibsen i Skien, regionteatret i Telemark og Vestfold, fra 1989 til 1994 og for Riksteatret fra 1994 til 1996. I 1997 var han sentral i etableringen av Teater Manu, tegnspråkteatret i Norge. Hartviksen var i flere år kunstnerisk rådgiver ved Palestinian National Theatre i Jerusalem.

I 1998 startet og ledet han etableringen av Brageteatret i Drammen, som etter fylkessammenslåingen i 2020 er regionteater for Viken fylke, og var teatrets første teatersjef fram til 2013. I perioden 2009-2013 var Brageteatret med Hartviksen som sjef,  "Leading organisation" for "Platform 11+", det største EU-finansierte kulturprosjektet under norsk ledelse. 

Hartviksen var leder for Norsk Teaterlederforum fra 1990 til 1997. Parallelt med teaterleder-jobbene har han fortsatt sitt virke som skuespiller. Han har også medvirket i flere filmer.

## Filmografi
* 1979: *[[Kjærleikens ferjereiser]]*
* 1998: *Reisen til Cremona*
* 2004: *Bare Bea*
* 2010: *At bygge et minnesmerke over sig selv*
* 2014: *Taxfree*
* 2016: *Ellisif Wessel - Finnmarkens Jean d'Arc*

## Referanser


## Eksterne lenker
* 
*   Terje Hartviksen i Store norske leksikon
*   Terje Hartviksen i Scenewebarkivet
Gerardo Alcala

**Gerardo Alcala** (født 28. juni 1961) er en meksikansk tidligere friidrettsutøver som spesialiserte seg i langdistanseløp. 

Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter. 

## Referanser


## Eksterne lenker
*
Wrong Turn 4: Bloody Beginnings

***Wrong Turn 4: Bloody Beginnings*** er en amerikansk skrekkfilm fra 2011. Dette er den fjerde filmen i Wrong Turn-filmserien. Filmens oppfølger er *[[Wrong Turn 5: Bloodlines]]* fra 2012. 

## Sammendrag
I 1974, ved et lite sanatorium i Glensville. Vest-Virginia, viser Dr. Brendan Ryan (Arne MacPherson) en lokal psykiater ved navn Dr. Ann Marie McQuaid (Kristen Harris) rundt ved det psykiatriske sykehuset. Han viser henne tre deformerte pasienter kjent som The Hillicker Brothers (The Hillickers) bestående av Three Finger, Saw Tooth og One Eye, som ikke kan føle noen fysisk smerte. Når Dr. Ryan og Dr. McQuaid går videre, griper en av de psykiatriske pasientene en hårspenne fra Dr. McQuaids hår uten at legene legger merke til det. Pasienten gir hårspennen til Saw Tooth. De bruker hårspennen til å dirke opp låsen, og de stikker av fra sine celler. 

De slipper løs alle de andre pasientene, og tar livet av alle vaktene og legene - inkludert McQuaid og Ryan. 29 år senere i 2003, er ni universitetsstudenter: Kenia, Jenna, Vincent, Bridget, Sara, Claire, Kyle, Daniel og Lauren på vei til sin venn Porter sin hytte på fjellet. Men de kjører seg vekk i en snøstorm og blir tvunget til å søke ly i Glensville Sanatorium. Hvor de overlevende kannibalene (The Hillickers) fremdeles bor. Tenåringene utforsker bygningen, og bestemmer seg for å vente til snøstormen roer seg. Lauren husker noen gamle historier om stedet og Hillickers-brødrene, men vennene hennes tror ikke på henne. 

De legger seg for å sove, men Vincent - som sliter med søvnløshet – ser seg litt rundt. Han finner liket av Porter, og blir myrdet av Saw Tooth. Dagen etter raser snøstormen videre. De ser at Vincent mangler, og leter etter ham. Jenna blir vitne til at Hillickers deler opp Porters kropp, og hun advarer de andre. De finner Porters avkuttede hode, og Claire blir tatt til fange. Sara, Daniel og Kyle går til kjelleren, hvor de finner et arsenal av kniver og våpen. Hillickers fanger Daniel. De andre hører skrikene hans og prøver å redde ham. Men de kommer for sent, og han blir spist levende. 

Sara ødelegger et vindu, og graver en tunnel gjennom snøen. De unnslipper, men Jenna blir drept av Saw Tooth. De prøver å komme seg unna, og Hillickers-brødrene jager etter dem på snøscooter. Jentene løper i hver sin retning, og One Eye dreper Bridget. Når dagen gryr, har Lauren frosset i hjel i snøstormen. Kenia blir oppdaget av One Eye. Sara kommer og redder henne, og de kjører sin vei på snøscooter. Men de kjører rett inn i piggtråd, og begge blir drept. Three Finger plukker med seg begge hodene deres, og kjører sin vei sammen med Saw Tooth og One Eye.

## Eksterne lenker
*
Kjell Indgul

**Kjell Indgul** (født 3. november 1943) er en norsk bygningsingeniør og driftsøkonom.

Han har især arbeidet med prefabrikkerte betongelementer, blant annet som teknisk sjef og administrerende direktør i Bygg-Element Stjørdal AS.

Indgul var varaordfører i Frosta kommune for Høyre 1992–1995.

## Referanser
Ahrweiler

**Landkreis Ahrweiler** er en landkrets i den tyske delstaten Rheinland-Pfalz. Landkretsen har fire forbundskommuner (Verbandsgemeinde): Bad Neuenahr-Ahrweiler, Grafschaft, Remagen og Sinzig.

## Referanser


## Eksterne lenker
*
Drøbak Akvarium

**Drøbak Akvarium** er et akvarium i Drøbak i Frogn kommune.  Akvariet som åpnet i 1995, har årlig omkring 35 000 besøkende og er tilrettelagt for barn.

I Drøbak Akvarium finnes 14 akvarier, 2 store tanker og et berøringsbasseng med ulike typer dyr fra havet. I akvarier finnes fiskearter som er vanlige i norske farvann, blant annet havål, steinbit og noen haiarter, samt ulike typer skalldyr, muslinger, pigghuder, sjøanemoner og sjøstjerner.

## Eksterne lenker
* Hjemmeside
* Drøbak Akvarium,Visit Drøbak
Tjåmuhas

**Tjåmuhas** (nordsamisk: *Čoamohas*) er et fjell sør for Torneträsk i svensk Lappland. Fjellet ligger sørøst for Abisko nasjonalpark og avgrenses av Ballinvággi i øst og Čoamohasriehppi i vest. Den høyeste toppen rager 1743 moh. Vest for denne ligger en lavere topp 1688 moh. 

## Se også
* Liste over fjell i Skandinavia

## Referanser
Basketball under Panamerikanske leker 1987

**Basketball under Panamerikanske leker 1987**. Basketball var med som en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var tiende gangen som basketball var med i de panamerikanske leker. Det var en turnering for menn og en for damer, Brasil vant herreturneringen og USA dameturneringen.

## Medaljer

## Eksterne lenker
*  Panamerikanske leker 1987
Rosekjelleren

**Rosekjeller'n** var en nattklubb som lå i kjelleren under revyteateret Chat Noir i Klingenberggata 5 i Oslo. Utestedet ble etablert av revyartisten Einar Rose (1898–1979) i 1936. I 1961 var stedet det mest populære i Oslo, og det gikk etter hvert fra å være «kabaretrestaurant til rølpested til gammelmanns-stripteaseklubb».

## I populærkultur

Nattklubben blir nevnt i deLillos-sangen «Den feite mannen» som ble utgitt i 1989 på albumet *[[Hjernen er alene]]*.

## Referanser


## Litteratur
*

## Eksterne lenker
*
Hilde Olausson

**Hilde Olausson** (født 1957) er en norsk skuespiller.

Hun hadde sin elevtid ved Det norske teatret 1978–1981, hvor hun har vært ansatt siden. Gjennombruddet kom i 1983 i Cecilie Løveids *[[Vinteren rivnar]]*. Til hennes mange levende kvinneroller hører Gretchen i *[[Faust]]*, Inger i Kaj Munks *Ordet*, eleven i Eugène Ionescos *Privattimen*, Solveig i *[[Peer Gynt]]* og sentrale Tsjekhov-roller.

## Filmografi
*  – *Making Sense Together* (Dokumentar) – seg selv 
*  – *[[Himmelblå]]* (TV–serie) – lege
*  – *[[En folkefiende (2005)|En folkefiende]]* – resepsjonist
*  – *[[Buddy (film)|Buddy]]* – Anne
*  – *[[Elling (film)|Elling]]* – Gunn
*  – *[[Fire høytider]]* (TV–serie) – Lisa
*  – *[[Vestavind (TV–serie)|Vestavind]]* – Alfs kone

## Eksterne lenker
* 
* Hilde Olausson på Filmfront
* Hilde Olaussons blogg: Inspirert - Skuespillertriks for motivasjon og inspirasjon
Fishtail Air

**Fishtail Air Pvt. Ltd.** er et flyselskap basert i Nepal som utfører charter med helikoptere. Selskapet ble etablert i 1997 og fikk driftstillatelse samme år. Selskapet utfører også SAR, søk- og redningstjeneste.

## Flåte
* 1 × AS 350 B3 helikopter
* 1 × AS 350 B2 helikopter
* 1 × Bell 206 helikopter

## Ulykker og hendelser
* Den 7. november 2010 havarerte et av selskapets  AS 350 B3 Ecureuil under redningsoppdrag på nordsiden av Mount Amadablam i en høyde på 6&nbsp;350 moh. Granskningen av ulykken konkluderte med at piloten ikke var istand til å stoppe helikopterets drift sideveis og at han ikke hadde referansepunkter på bakken (fikk whiteout) før hovedrotoren kom i kontakt med bakken.

## Referanser
Karabo Sibanda

**Karabo Sibanda** (født 2. juli 1998) er en botswansk friidrettsutøver som konkurrerer i sprintløp. Han ble afrikansk juniormester på 400 og 4x400 meter ved Juniorafrikamesterskapet i friidrett 2015. 

## Idrettskarriere
;2014
Sibanda deltok ved junior-VM i friidrett 2014. På 400 meter der ble han slått ut i semifinalen, med 22. beste tid. Han deltok også på 4 x 400 meter, men Botswana ble diskvalifisert i finalen for å ha trådd i banen innenfor. 

Han deltok også ved Sommer-OL for ungdom 2014, der han kom på 2.-plass på 400 meter, med ny personlig rekord på 46,76 sekunder. Jamaicanske Martin Manley vant denne øvelsen. 

;2015
I mars 2015 deltok Sibanda ved Juniorafrikamesterskapet i friidrett 2015, der han fikk to gullmedaljer. Han vant 400 meter på tiden 46,33, og han deltok også på Botswanas stafettlag som vant gull på 4 x 400 meter. Også ved Ungdomsafrikamesterskapet i friidrett 2015 vant han 400 meter, og Botswana kom her på 2.-plass på medleystafetten. 

Ved Ungdomssamveldelekene 2015 i september vant han 400 meter med ny mesterskapsrekord og personlig rekord på 45,83, og han deltok også på Botswanas lag som vant 4 x 100 meter. 

## Referanser


## Eksterne lenker
* 
*  Profil hos All-Athletics
Gyldendals boklegat for barnebokforfattere

**Gyldendals boklegat for barnebokforfattere** (dansk: *Forlaget Gyldendals børnebogspris* eller *Forlaget Gyldendals boglegat for børnebogsforfattere og -billedkunstnere*) er et dansk legat som kun tildeles forlagets egne forfattere. Legatet har en verdi på DK , som skal benyttes til innkjøp av bøker fra Gyldendal (1997). Se også den tilsvarende prisen for forlagets andre forfattere: Gyldendals boglegat.

## Mottakere
*2005 – Kim Fupz Aakeson
*2004 – Glenn Ringtved
*2003 – Hanna Lützen
*2002 – Ursula Seeberg
*2001 – Knud Holten
*2000 – Dorte Karrebæk
*1999 – Bjarne Dalsgård Svendsen
*1998 – Charlotte Blay
*1997 – Cato Thau-Jensen
*1996 – Sally Altschuler
*1995 – Mats Letén
*1994 – Bente Olesen Nyström
*1993 – Nils Hartmann
*1992 – ikke delt ut
*1991 – Kåre Bluitgen
*1990 – Flemming Jarlskov
*1989 – Louis Jensen
*1988 – Jon Ranheimsæter
*1987 – Aage Brandt
*1986 – Tine Bryld
*1985 – Lilian Brøgger
*1984 – Bent Rasmussen
*1983 – Knud Erik Pedersen
*1982 – Kirsten Holst

## Eksterne lenker
* Litteraturpriser.dk
Driftstillatelse

**Driftstillatelse** var tidligere den norske fellesbetegnelsen på godkjennelser om gis av et lands luftfartsmyndighet (NAA) til operatøren av et  luftfartøy, for eksempel et **Air operator's certificate** (**AOC**). I dag brukes formelt **godkjenningssertifikat for luftfartsselskap (AOC)**, uformelt bare **AOC**, på norsk om dette. Det er en av godkjenningene som er nødvendig for å benytte luftfartøyet til kommersiell flyging med passasjerer eller last (ervervsmessig lufttransport). Generelt krever en slik godkjenning at operatøren har personell, driftsmidler og systemer på plass for å sikre de ansatte, publikum og passasjer. Vedlegg til godkjenningsdokumentet (operasjonsspesifikasjonen) lister opp luftfartøytyper og registrering, bruksområde, geografisk operasjonsområde osv.. **Driftstillatelse** benyttes fortsatt om den nasjonal godkjenningen til å utføre enkelte oppdragstyper som ikke er regulert gjennom fellesuropeiske bestemmelser. Dette gjelder for eksempel sivil statsluftfart, så som politihelikoptertjenesten, og det gjelder sivil redningshelikoptervirksomhet.

## Krav
Kravene for å få AOC varierer fra land til land, men er vanligvis definert slik:
* Tilstrekkelig personell med den nødvendige erfaring for den type luftfartøyer operatøren bruker.
* Luftdyktig(e) luftfartøy(er) egnet for den type operasjoner virksomheten driver.
* Akseptable systemer for driften og for opplæring av besetningene (Operations Manual).
* System for styring av kvalitet og risiko og som sikrer at at alle regler blir fulgt.
* Oppnevning av nøkkelpersonell med ansvar for spesifikke kritiske funksjoner som opplæring, vedlikehold og drift.
* Ansvarsforsikringer som dekker operatørene ansvar (ved flyulykker) - De må være tilstrekkelige for å dekke eventuelle skader eller dødsfall av passasjerer.
* Garantier for at operatøren har tilstrekkelige finanser til driften .
* At operatøren har tilfredsstillende bakketjenester, eller avtaler med andre om slike på alle flyplasser som benyttes. 

## Ulike navn internasjonalt
* I USA brukes **Air Carrier Operating Certificate**
* I Norge brukes **Godkjenningssertifikat for luftfartsselskap (AOC)**
* I Italia brukes **Certificato di operatore aereo** 
* I Spania brukes **Certificado de Operador Aéreo**
* I Polen brukes **Certyfikat przewoźnika lotniczego**
* I Litauen brukes **Oro operatoriaus sertifikatas**
* I Tyskland brukes **Luftverkehrsbetreiberzeugnis**
* | Viet Nam brukes **Aircraft Operator Certificate**
* I Russland brukes **Сертификат эксплуатанта**
* Enkelte land bruker den engelske betegnelsen **Air operator's certificate**

## Referanser
Liste over fylkesordførere i Rogaland

**Listen over fylkesordførere i Rogaland**. Fylkestinget bestod av fylkets ordførere frem til 1964, deretter representanter valgt av fylkets kommunestyrer frem til 1975. Siden 1975 har fylkestinget i Rogaland vært valgt direkte.

## Referanser
Charles Cheruiyot

**Charles Cheruiyot** (født 2. desember 1964) er en kenyansk tidligere friidrettsutøver som spesialiserte seg i langdistanseløp. 

Han representerte landet sitt under Sommer-OL 1984 i Los Angeles, der han ble nummer 6 på 5000 meter .

## Referanser


## Eksterne lenker
*
Sphaeridium

* 

***Sphaeridium*** er en slekt av biller som hører til familien vannkjær (Hydrophilidae). Disse billene er vanlige i fersk husdyrgjødsel.

## Utseende
Middelsstore (gjerne 4-7 millimeter), nærmest halvkuleformede, svarte biller, vingespissene ofte røde eller gule. Kroppen er hårløs og gjerne litt matt, dekkvingene uten punktrader.

## Levevis

De fleste av kulevannkjærene er knyttet til møkk. De kommer gjerne i store mengder til ferske, ennå våte kuruker, og etter noen timer er kurukene gjerne fullstendig gjennomhullet av kulevannkjærenes ganger. Andre arter lever i råtnende plantemateriale, men de krever høy fuktighet.

## Systematisk inndeling
Artslisten følger  og 

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien vannkjær, **Hydrophilinae**
****** Stamme kulevannkjær,  Sphaeridiini
******* Slekten *Sphaeridium* Fabricius, 1775  – tre arter i Norge:
******** *[[Sphaeridium bipustulatum]]* Fabricius, 1781
******** *[[Sphaeridium lunatum]]* (Fabricius, 1792)
******** *[[Sphaeridium scarabaeoides]]* (Linnaeus, 1758)
******* Øvrige europeiske arter:
******** *[[Sphaeridium bimaculatum]]* Herbst 1792
******** *[[Sphaeridium bipunctatum]]* Thunberg 1794
******** *[[Sphaeridium inquinatum]]* Kugelann 1798
******** *[[Sphaeridium marginatum]]* Fabricius 1787
******** *[[Sphaeridium pellucidum]]* Rossi 1794
******** *[[Sphaeridium plagiatum]]* Thunberg 1794
******** *[[Sphaeridium punctiforme]]* Schrank 1798
******** *[[Sphaeridium rubrum]]* Thunberg 1794
******** *[[Sphaeridium ruficolle]]* Frölich 1792
******** *[[Sphaeridium rufipes]]* Schrank 1785
******** *[[Sphaeridium substriatum]]* Faldermann 1838
******** *[[Sphaeridium testudineum]]* Rossi 1794
******** *[[Sphaeridium vaccarium]]* Kugelann 1798
******* Øvrige arter:
******** *[[Sphaeridium caffrum]]* Laporte, 1840
******** *[[Sphaeridium densepunctatum]]* Berlov & Shatrovskiy, 1989
******** *[[Sphaeridium dimidiatum]]* Gory, 1834
******** *[[Sphaeridium discolor]]* d'Orchymont, 1933
******** *[[Sphaeridium exile]]* Boheman, 1851
******** *[[Sphaeridium quinquemaculatum]]* Fabricius, 1798
******** *[[Sphaeridium reticulatum]]* d'Orchymont, 1929
******** *[[Sphaeridium senegalense]]* Laporte, 1840
******** *[[Sphaeridium seriatum]]* d'Orchymont, 1913
******** *[[Sphaeridium severini]]* d'Orchymont, 1919

## Referanser


## Kilder
* Hansen, M. 1987. *The Hydrophiloidea (Coleoptera) of Fennoscandia and Denmark.* Fauna Entomologica Scandinavica 18. E.J. Brill/Scandinavian Science Press Ltd.

## Eksterne lenker
*
Bryting under Panamerikanske leker 1987

**Bryting under Panamerikanske leker 1987**. Bryting var en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var tiende gangen som bryting var med i de Panamerikanske leker. Det ble konkurrert i ti vektklasser i gresk-romersk stil og ti i fristil, kun for menn. Cuba ble beste nasjon med ti gullmedaljer foran USA med ni.

## Medaljer

## Eksterne lenker
*  Panamerikanske leker 1987
Whiteout

**Whiteout** er et  værforhold da sikten og kontrasten er betydelig redusert på grunn av snø eller sand.  Horisonten forsvinner fullstendig og det er ingen referansepunkter å holde seg til, slik at en blir fullstendig desorientert. 
:Whiteout er definert som: "A condition of diffuse light when no shadows are cast, due to a continuous white cloud layer appearing to merge with the white snow surface. No surface irregularities of the snow are visible, but a dark object may be clearly seen. There is no visible horizon."

Lokal og kortvarig whiteout kan opptre nær flyplasser og en helikopterplasser når snø på bakken virvles opp i luften av helikopternes rotor eller av den kraftige luftstrømmen fra en jet-motor.

## Se også
* Air New Zealand Flight 901, flyulykke på Mount Erebus, Antarktis i 1979 .
* Fishtail Air, helikopterulykke i Nepal 1970
## Referanser
Gyldendals Barnebokpris

**Gyldendals Barnebokpris** (dansk: *Gyldendals Børnebogspris*) er en dansk pris som ble opprettet av forlaget i 2006. Den deles ut årlig til en person som har ydet en særlig innsats for barnelitteraturen.

## Mottakere

## Eksterne lenker
* Litteraturpriser.dk
Elverhøy skole (Melhus)

**Elverhøy skole** (på folkemunne kalt «Grønnskolen») var en norsk grendeskole og realskole som lå i Melhus sentrum. Skolen ble bygd i 1896  og ble benyttet som folkeskole i 60 år. Fra 1938 til 1974 hadde også realskolen tilhold her. Sistnevnte tok over hele bygget da folkeskoleelevene fikk nytt skolebygg på ei nabotomt i 1956. Etter at realskolen ble avviklet våren 1974 (som den siste i Sør-Trøndelag) ble den benyttet som musikkskole. Musikkskolen var der til slutten av 1990-tallet. Bygningen ble deretter stående tom og avstengt helt til den brant ned i 2005.

Bygningen lå på vestsiden av Gaula med Parow-bygget, Rema1000 og Gimse skole som nærmeste nabo.

Musikkvideoen til «Hun er forelska i lærer'n», av gruppa The Kids, ble innspilt her.

## Realskolen
Bonde og skolestyrerformann Anders Eggen var en av initiativtagerne for å få etablere en realskole i Melhus. En annen markant forkjemper var prost John Aune. I 1938 ble skolen en realitet. Det var 20 elever første skoleåret:15 gutter og 5 jenter.

Skolen opplevde å måtte kjempe for sin eksistens de første åra. Både innen Bondepartiet (Sp) og Arbeiderpartiet på Melhus var det krefter som var imot etableringen av Realskole (ofte kalt Millomskule). Enkelte innen Bondepartiet gav uttrykk for at de ikke ønsket sine barn utdannet til å «gå med dokumentmapper under armen», mens enkelte innen Arbeiderpartiet så det som den som en «rekrutteringsanstalt» til overklassen. Slike holdninger var imidlertid ikke enestående for Melhus.

Skolen fylte ingen av de betingelsene som ble stilt for å få eksamensrett og statsstøtte de første årene. For det første ble den ikke regnet som kommunal og den hadde ikke klasser på tre trinn. Dessuten hadde ikke lærerne den utdannelse som krevdes og ingen av dem var ansatt av departementet. Dermed fikk de verken statsstøtte eller eksamensrett på mange år. Først fra 1950 fikk de et lite årlig statstilskudd på 1000 kr. I 1960 ble dette økt til 7000 kr. Først i 1962 oppfylte de kravet om klasser på alle trinn og fra da av kunne elevene avlegge eksamen på skolen. Før den tid måtte eksamen avlegges ved Trondheim katedralskole.

I 1956 flyttet elevene ved folkeskolen inn i nye Gimse skole, som lå et steinkast unna. Realskolen fikk dermed bygningsmassen for seg selv og kunne flytte undervisningen fra ettermiddager til dagtid. Fast vaktmesterstilling ble også opprettet ved skolen dette året. Han hadde oppsynet med både realskolen og folkeskolen.

Et større restaureringsarbeide ved skolen pågikk fra slutten av 1950-tallet til begynnelsen av 1960-tallet. Med dette fikk skolen elektrisk oppvarming, nytt toalettanlegg i kjelleren, nye vinduer og dører og spesialrom for fysikk og kjemi.

I 1971 ble skolen underlagt Gimse ungdomsskole. Elevene hadde flyttet til den nybygde skolen allerede i 1970, men måtte flytte tilbake til Elverhøy etter få år grunnet plassmangel. Siste året den eksisterte som selvstendig enhet (1970) hadde den 242 elever fordelt på 10 klasser.

**Skolestyrere**
*Ragnvald Muri (1938-51)
*Fritjof Børsting (1951-63)
*Per Braseth (1963-64, 1971-74) (også Gimse U.skole, fra 71)
*Sverre Nordgård (1964-65)
*Ole Brende (1965-71)

## Referanser
Det Danske Kriminalakademis debutantpris

**Det Danske Kriminalakademis debutantpris** er en dansk litteraturpris, som deles ut av Det Danske Kriminalakademi. Prisen ble innstiftet i 1989 og gis for en bemerkelsesverdig debut i spenningsgenren.

## Liste over mottakere

## Referanser
Cryptopleurum

* 

***Cryptopleurum*** er en slekt av biller som hører til familien vannkjær (Hydrophilidae).

## Utseende
Ganske små (1-2 millimeter), hvelvede, svarte vannkjær. Oversiden er grovt punktert og noe matt.

## Levevis
*Cryptopleurum*-artene lever på land, gjerne mellom løvstrø og annet råtnende plantemateriale.

## Systematisk inndeling
Artslisten følger  og 

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien vannkjær, **Hydrophilinae**
****** Stamme kulevannkjær,  Sphaeridiini
******* Slekten *Cryptopleurum* Mulsant, 1844  – tre arter i Norge:
******** *[[Cryptopleurum crenatum]]* (Kugelann, 1794)
******** *[[Cryptopleurum minutum]]* (Fabricius, 1775)
******** *[[Cryptopleurum subtile]]* Sharp, 1884
******* Øvrige arter:
******** *[[Cryptopleurum ferrugineum]]* Motschulsky, 1863
******** *[[Cryptopleurum pygmaeum]]* d'Orchymont, 1913
******** *[[Cryptopleurum sulcatum]]* Motschulsky, 1863

## Referanser


## Kilder
* Hansen, M. 1987. *The Hydrophiloidea (Coleoptera) of Fennoscandia and Denmark.* Fauna Entomologica Scandinavica 18. E.J. Brill/Scandinavian Science Press Ltd.
## Eksterne lenker
*
Seremonien

***Seremonien*** (fransk: *La Cérémonie*) er en fransk drama-thriller fra 1995, regissert av Claude Chabrol, med Isabelle Huppert, Sandrine Bonnaire og Jacqueline Bisset. Filmen er basert på romanen *[[Dømt til å drepe]]* av Ruth Rendell.

## Handling
La Cérémonie forteller historien om en ung kvinne, Sophie Bonhomme som blir ansatt som hushjelp for Lelièvre-familien. De bor i et isolert herskapshus i Bretagne, og består av fire medlemmer: Catherine og Georges, samt foreldrene deres - som ikke har barn sammen, men de har ett barn hver fra tidligere ekteskap. Gilles er sønnen til Catherine og hennes tidligere ektemann. Gilles er en ensom tenåring, som elsker litteratur, og har en lidenskap for kunst.

Melinda er datteren til Georges, og hans avdøde kone. Hun studerer ved et universitet og tilbringer bare helgene hjemme hos faren sin - hvor hun ofte inviterer kjæresten Jérémie. Gjennom hele filmen unngår Sophie å bruke oppvaskmaskinen, nekter å ta kjøre-timer, kjøper falske briller, og har problemer med å gi en kasserer i butikken riktig vekslepenger. Seerne oppfatter senere at Sophie faktisk er analfabet, og har en historie med vold fordi hun antas å ha tatt livet av sin funksjonshemmede far - eller i det minste latt være å ha reddet faren sin fra en brann, hun kan ha stått bak i huset hans.

Vel fremme i den lille landsbyen møtes Sophie og Jeanne som arbeider ved post-kontoret, som av og til arbeider for en veldedig organisasjon, og leser mye. Jeanne er ofte misunnelig og aggressiv ovenfor andre mennesker, inkludert medlemmer av Lelièvre-familien, og hun ødelegger posten deres. Hun har også en voldelig bak--historie: Hun ble siktet for drapet på sin fire år gamle datter, men hun ble senere frikjent. De to vennene møtes regelmessig, enten for et veldedighetsprosjekt (som de ender opp med å ødelegge) eller for å se en film. Å se på TV er Sophies viktigste tidsfordriv.

## Skuespillere
* Isabelle Huppert
* Sandrine Bonnaire
* Jacqueline Bisset
* Jean-Pierre Cassel
* Virginie Ledoyen
* Valentin Merlet
* Serge Rousseau

## Referanser


## Eksterne lenker
*
Skjebnesvanger tiltrekning

***Skjebnesvanger tiltrekning*** (Italiensk: *Le affinità elettive*, fransk: *Les affinités électives*) er en italienskspråklig fransk-italiensk dramafilm regissert av Paolo og Vittorio Taviani. Filmen er basert på Johann Wolfgang Goethes roman *Valgslektskapene*.

Den ble vist utenfor hovedprogrammet på Filmfestivalen i Cannes i 1996. 

## Handling
Etter mange års separasjon møtes baron Edoardo og grevinne Carlotta ved en stor villa i Poggio a Caiano, Italia. Tidligere elsket de hverandre lidenskapelig.

Men baronen inviterer, mot sin separerte konens råd, en gammel barndomsvenn - arkitekten Ottone. Carlottas forutsetninger viser seg snart å være sanne: Ottones tilstedeværelse gir glede og tilfredshet, men også sentimental forvirring i den lille familien deres. Etter råd fra Carlotta blir Ottilia, deres adopterte datter, også med dem.

## Medvirkende
* Isabelle Huppert - Carlotta
* Fabrizio Bentivoglio - Ottone
* Jean-Hugues Anglade - Edoardo
* Marie Gillain - Ottilia
* Massimo Popolizio - Marchese
* Laura Marinoni - Marchesa
* Consuelo Ciatti - Governante

## Referanser


## Eksterne lenker
*
Coelostoma

* 

***Coelostoma*** er en slekt av biller som hører til familien vannkjær (Hydrophilidae).

## Utseende
Små til middelsstore, blanke, ovale vannkjær. På farge er de gjerne svarte. Oversiden er svært blank og fint punktert.

## Levevis
*Coelostoma*-artene lever på land, gjerne mellom løvstrø og annet råtnende plantemateriale.

## Systematisk inndeling
Artslisten følger og 

* Ordenen biller, Coleoptera
** Underordenen Polyphaga
*** Overfamilien vannkjær, Hydrophiloidea
**** Familien vannkjær, Hydrophilidae
***** Underfamilien kulevannkjær,  Sphaeridiinae
****** Stammen Coelostomatini
******* Slekten ***Coelostoma*** Brullé, 1835
******** Underslekten *Coelostoma* (i snever forstand)
********* *[[Coelostoma fallaciosum]]* d'Orchymont, 1936
********* *[[Coelostoma hispanicum]]* (Küster, 1851)
********* *[[Coelostoma montanum]]* Mouchamps, 1958
********* *[[Coelostoma orbiculare]]* (Fabricius, 1775) - vanlig i Norge
********* *[[Coelostoma sulcatum]]* Pu, 1963
********* *[[Coelostoma syriacum]]* d'Orchymont, 1936
********* *[[Coelostoma vitalisi]]* d'Orchymont, 1923
********* *[[Coelostoma vividum]]* d'Orchymont, 1936
******** Underslekten *[[Holocoelostoma]]* Mouchamps, 1958
********* *[[Coelostoma bhutanicum]]* Jayaswal, 1972
********* *[[Coelostoma stultum]]* (Walker, 1858)
******** Underslekten *[[Lachnocoelostoma]]* Mouchamps, 1958
********* *[[Coelostoma bifidum]]* Jia, Aston & Fikáček, 2014
********* *[[Coelostoma bipunctatum]]* Jayaswal, 1972
********* *[[Coelostoma coomani]]* d'Orchymont, 1932
********* *[[Coelostoma gentilii]]* Jia, Aston & Fikáček, 2014
********* *[[Coelostoma hajeki]]* Jia, Aston & Fikáček, 2014
********* *[[Coelostoma himalayanum]]* Hebauer, 2002
********* *[[Coelostoma hongkongense]]* Jia, Aston & Fikáček, 2014
********* *[[Coelostoma horni]]* Régimbart, 1902
********* *[[Coelostoma huangi]]* Jia, Aston & Fikáček, 2014
********* *[[Coelostoma martensi]]* Hebauer, 2002
********* *[[Coelostoma medianum]]* Hebauer, 2002
********* *[[Coelostoma phallicum]]* d'Orchymont, 1940
********* *[[Coelostoma rubens]]* Hebauer, 2002
********* *[[Coelostoma surkhetensis]]* Hebauer, 2002
********* *[[Coelostoma transcaspicum]]* Reitter, 1906
********* *[[Coelostoma turnai]]* Hebauer, 2006
********* *[[Coelostoma vagum]]* d'Orchymont, 1940
********* *[[Coelostoma wui]]* d'Orchymont, 1940

## Referanser


## Kilder
* Hansen, M. 1987. *The Hydrophiloidea (Coleoptera) of Fennoscandia and Denmark.* Fauna Entomologica Scandinavica 18. E.J. Brill/Scandinavian Science Press Ltd.

## Eksterne lenker
*
Cheyne Rahme

**Cheyne Rahme** (født 23. januar 1991) er en sørafrikansk friidrettsutøver som konkurrerer i stavhopp. Han gull fra Afrikamesterskapet i friidrett 2014 som fremste internasjonale meritt.

## Idrettskarriere
Rahme deltok ved junior-VM i friidrett 2008, der han kom på 11.-plass i finalen, med 5,00 meter. Året etter vant han stavsprang ved Juniorafrikamesterskapet i friidrett 2009, der han vant gull, og ved Samveldelekene 2010 kom han på 4.-plass. 

Han vant Afrikamesterskapet i friidrett 2014, med ny mesterskapsrekord på 5,41 meter, foran Mohamed Amine Romdhana og Mouhcine Cheaouri. Samme år representerte han Afrika ved Verdenscupen i friidrett 2014 i Marrakech, der han kom på 6.-plass. 

## Referanser


## Eksterne lenker
* 
*  Profil hos All-Athletics
Hydrophilus

* 

***Hydrophilus*** er en slekt av biller som hører til familien vannkjær (Hydrophilidae).

## Utseende
Store (gjerne 4-5 centimeter), avlangt ovale, svarte biller. De er blant de største billene i Europa. Antennene er korte og klubbeformede, palpene noe lengre enn antennene, kraftige. Dekkvingene er uten punktrader. Beina er forholdsvis lange, med hårfrynser som er til hjelp ved svømmingen.
Hos hannene er forføttene utvidete.

## Levevis
*Hydrophilus*-artene lever i vegetasjonsrike ferskvann. De voksne billene er forholdsvis trege svømmere, ulikt de store vannkalv-artene som de overflatisk kan ligne noen på. De har et variert kosthold, men spiser mye plantemateriale og alger. Disse billene puster ved hjelp av et plastron, en tynn hinne av luft som sitter fast på billenes hårete underside. De tar opp luft i overgangen mellom pronotum og dekkvingene.

## Systematisk inndeling

Artslisten følger  og 

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien vannkjær, **Hydrophilinae**
****** Stamme vannkjær,  Hydrophilini
******* Slekten *Hydrophilus* Geoffroy, 1762
******** Underslekten *Hydrophilus* (i snever forstand)
********* *[[Hydrophilus acuminatus]]* Motschulsky, 1854
********* *[[Hydrophilus aterrimus]]* Eschscholtz, 1822
********* *[[Hydrophilus bilineatus]]* (MacLeay, 1825)
********* *[[Hydrophilus cavisternum]]* (Bedel, 1891)
********* *[[Hydrophilus dauricus]]* Mannerheim, 1852
********* *[[Hydrophilus hastatus]]* (Herbst, 1779)
********* *[[Hydrophilus indicus]]* (Bedel, 1891)
********* *[[Hydrophilus mesopotamiae]]* Kniž, 1914
********* *[[Hydrophilus olivaceus]]* Fabricius, 1781
********* *[[Hydrophilus piceus]]* (Linnaeus, 1758) - funnet noen få steder i Sørøst-Norge
********* *[[Hydrophilus pistaceus]]* Laporte, 1840
********* *[[Hydrophilus rufocinctus]]* (Bedel, 1891)
********* *[[Hydrophilus senegalensis]]* (Percheron, 1835)
********* *[[Hydrophilus sternitalis]]* Reitter, 1906
******** Underslekten *[[Temnopterus]]* Solier, 1834
********* *[[Hydrophilus aculeatus]]* (Solier, 1834)

## Referanser


## Kilder
* Hansen, M. 1987. *The Hydrophiloidea (Coleoptera) of Fennoscandia and Denmark.* Fauna Entomologica Scandinavica 18. E.J. Brill/Scandinavian Science Press Ltd.

## Eksterne lenker
*
Frans Ntaole

**Frans Ntaole** (født 8. august 1950) er en lesothisk tidligere friidrettsutøver som spesialiserte seg i langdistanseløp. 

Han representerte landet sitt under Sommer-OL 1984 i Los Angeles, der han ble utslått i forsøksheatene på 10000 meter .

## Referanser


## Eksterne lenker
*
Svenskt biografiskt lexikon

**Svenskt biografiskt lexikon** (SBL) er en svensk nasjonalbiografi over *«betydelsefulla personer och deras gärningar under olika skeden av det svenska samhällets utveckling.»*

I årene 1962–2008 ble SBL gitt ut av en statlig instans med samme navn som verket, men publiseres nå av det svenske Riksarkivet og finansieres av Kulturdepartementet. SBL gis ut i bind som kommer ut omtrent annethvert år, og i hefter fram til det foreligger et nytt fullstendig bind. 

Siden 1917 er det per 2023 gitt ut 34 bind med  artikler over  sider. I de første ti bindene (Abelin til De la Gardie, 1931) kunne levende personer få en artikkel, senere er inklusjonskriteriene avdøde svensker eller andre som hadde sitt virke i Sverige eller i svensk tjeneste. Mange av artiklene inneholder fullstendige fortegnelser over biografiobjektets produksjon av trykte arbeider, med kilde- og litteraturhenvisninger.

## Se også
* Norsk biografisk leksikon

## Referanser


## Eksterne lenker
*  Svenskt biografiskt lexikon, riksarkivet.se
*  Indeks over samtlige artikler
Livingstonia

**Livingstonia** eller **Kondowe** er en by i Malawi.  Den ligger om lag 450 km nord for hovedstaden, Lilongwe. Nærmeste by, Mzuzu ved Lake Malawi kan nås på en grusvei i løpet av 2–3 timer fra Chitimba.

## Litteratur
* Lonely Planet, *Malawi, Mozambique and Zambia* (1st Ed.).  1997. Lonely Planet Publications, Hawthorne, Australia.
Hesselbergs gate (Skien)

**Hesselbergs gate** (1–5, 2–32) er en 1,4 km lang gate i Skien som går fra Landmannstorget til Falkumbroen over Falkumelva. Gaten er oppkalt etter Ivar Hesselberg (1690–1738), sogneprest i Skien som startet byens første almenskole. Deler av veien inngår i fylkesvei 357.

## Bygninger (utvalg)
På adressen Hesselbergs gate 2 ligger Festiviteten, som ble bygget i 1891 for Skien Klubselskap. I 2018 kjøpte rapduoen Karpe eiendommen, og brukte den som musikkstudio og eventsted. I 2024 la duoen eiendommen ut for salg.

Nedover langs gaten og i tilstøtende gater ligger flere boligeiendommer med villaer tegnet av arkitekt Heinrich Karsten.

## Referanser
Simikot lufthavn

**Simikot lufthavn**  er en flyplass i Simikot, en by i Humla-distriktet i Karnali, Nepal. Flyplassen ligger 2 974 moh og har en rullebane som er 640 meter lang. Ny infrastruktur er bygget, rullebanen er asfaltert, parkeringsplass er anlagt  og terminalbygget er utvidet.

## Selskaper og destinasjoner

Pilegrimer og fjellvandrere  som skal til Lake Manasarovar og Kailashafjellet i Folkerepublikken Kina flyr til Simikot og passerer grensen ved Hilsa til fots. eller med helikopter.

## Ulykker og hendelser
* Den 23. juni 2011 fikk en Dornier Do 228 fra Tara Air betydelige skader under landing etter å ha kjørt av rullebanen. Flyet kom med frakt fra Nepalguj.

## Referanser


## Eksterne lenker
*